钦定古今图书集成/明伦汇编/闺媛典/第214卷 > 刘寿昌妻杨氏
## 钦定古今图书集成/明伦汇编/闺媛典/第214卷 > 刘寿昌妻杨氏

按《清苑县志》：杨氏，刘寿昌妻。性贞静，通书史。归刘四
载，夫妻相敬如宾。昌亡，氏年十九，泣泪成血，绝粒不
食。内外亲党以姑病无依，劝之，乃强起事姑，曲尽妇
道。父母遣迎，不去，强之曰：“未亡人无归宁理。”越三年，
姑以老病没，氏营殓，葬毕，号泣于夫墓曰：“妾今得相
从夫子于地下矣！”复绝粒待死。家人问“有遗言否？”曰：
“姑服在身，殓以布素。”遂瞑目奏闻，建坊旌表。